અરવલ્લી જીલ્લાના હવામાનમાં મોડી રાતે અચાનક પલટો આવ્યો હતો અને વીજળીના ચમકારા સાથે જીલ્લાના કેટલાક ભાગોમાં વરસાદ પડ્યો હતો. આમ અરવલ્લી જીલ્લામાં વરસાદનું આગમન થયું હતું. જીલ્લાના મોડાસા ભિલોડા અને બાયડમાં વરસાદી છાંટા પડ્યા હતા. જયારે જીલ્લાના ધનસુરામાં ૫ મિનીટ કરતાં પણ વધારે સમય સુધી વરસાદ પડ્યો હતો જેથી લોકોને ગરમીથી રાહત થઈ હતી. ઘણા સમયથી વરસાદની રાહ જોતા ખેડૂતોને પણ રાહત થઈ હતી આ વખતે સારો વરસાદ થવાની શક્યતાના લીધે આ શરૂઆતના વરસાદથી ધરતી પુત્રો ખુશ થયા હતા.